ቅዱስ ጊዮርጊስ የተካተተበት ሴካፋ ካጋሜ ክለብ ዋንጫ ምድብ ድልድል ይፋ ሆኗል
ዛሬ ይፋ በተደረገው የምድብ ድልድል የአምናው የፕሪምየር ሊግ አሸናፊው ቅዱስ ጊዮርጊስ በምድብ 3 ከያንግ አፍሪካ፣ ሲምባ እና ዳካዳህ ጋር ተደልድሏል፡፡ የመጀመሪያውን ጨዋታውንም ሰኔ 22 ያንጋን በመግጠም እንደሚጀምር የወጣው መርሃ ግብር ያሳያል፡፡ሆኖም ሊጠናቀቅ የዛሬን ጨምሮ 6 ጨዋታዎች የሚቀሩት ፕሪምየር ሊጉ እና የኢትዮጵያ ዋንጫ ቀሪ ግጥሚያዎች እያሉ ይህ ውድድር መሰናዳቱን ተከትሎ የፈረሰኞቹ በካጋሜ ዋንጫው ላይ የመሳተፍ ጉዳይ እጅግ አጠራጣሪ ሆኗል፡፡ የኢትዮጵያ ክለቦች በውድድሩ ታሪክ ዋንጫ አሸንፈው የማያውቁ ሲሆን ቅዱስ ጊዮርጊስ እና ኢትዮጵያ ቡና ሁለተኛ እና ሶስተኛ ደረጃን ይዘው ያጠናቀቁበት ውጤት በትልቅነት ተመዝግቦ ይገኛል፡፡ ከዚህ ቀደም በተዘጋጀው የሴካፋ ካጋሜ ዋንጫ ላይ ኢትዮጵያን ወከሎ ለመጨረሻ ግዜ የተሳተፈው አዳማ ከተማ ነበር፡፡አዛም (ታንዛኒያ)ዩጋንዳ ክለብጄኬዩ (ዛንዚባር)ካቶር (ደቡብ ሱዳንራዮን ስፖርት (ሩዋንዳ)ጎር ማሂያ (ኬንያ)ሊዲያ ሉዲች (ቡሩንዲ)ፖርትስ (ጅቡቲ)ያንግ አፍሪካ (ታንዛኒያ)ሲምባ (ታንዛኒያ)ዳካዳህ (ሶማልያ) ሰኔ 22/2010ያንግ አፍሪካንስ ከ ቅዱስ ጊዮርጊስሰኔ 25/2010ሲምባ ከ ቅዱስ ጊዮርጊስሰኔ 28/2010ቅዱስ ጊዮርጊስ ከ ዳካዳህ
